Ka laupäeval kostis jõe poolt ülelendavate sookurgede kruugutamist ja põlluserval lumes pidasid kolm kurge aru, kas on ikka õige koht? Hiireviu tiirutas taeva all. Kaks kiivitajat otsisid jahimeeste rajalt asjatult paljast maalapikest. Metsatuka kohalt tõusid minu lähenedes lendu kaelustuvid. Ka nemad on valinud nii sügisel kui kevadeti just selle kuusetuka oma kogunemiskohaks.   Madalate kuuskede vahel käis sagimine ja kädistamine. Hulk musträstaid oli korraga kokku saanud.